farmaceutisk specialitet
Farmaceutisk specialitet, lægemiddel, der som defineret i Lægemiddelloven er "bestemt til at forhandles og udleveres til forbrugeren i fremstillerens originale pakning under et af fremstilleren valgt navn". Mange lovkrav til lægemidler er møntet herpå; Sundhedsstyrelsen har ansvaret for registrering af nye lægemidler som betingelse for markedsføring.